
ΝΟΜΟΣ ΥΠΆΡΙΘ. 3133 
Κεντρική Επιτροπή Κωδικοποίησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Σύσταση και συγκρότηση της Κεντρικής Επιτροπής 
Κωδικοποίησης (Κ.Ε.Κ.) 

1. Στη Γενική Γραμματεία του Υπουργικού Συμβουλίου 
συνιστάται Κεντρική Επιτροπή Κωδικοποίησης (Κ.Ε.Κ.). 

2. Η Κ.Ε.Κ. είναι επταμελής και αποτελείται από: 

α. έναν Αντιπρόεδρο του Συμβουλίου της Επικρατείας, 
ως πρόεδρο, 
β. έναν αρεοπαγίτη, 
γ. έναν σύμβουλο επικρατείας, 
δ. έναν σύμβουλο του Ελεγκτικού Συνεδρίου, 
ε. έναν σύμβουλο του Νομικού Συμβουλίου του Κρά¬ 
τους, 

στ-ζ. δύο μέλη Δ.Ε.Π. Ανώτατου Εκπαιδευτικού Ιδρύμα¬ 
τος ή νομικούς αναγνωρισμένου κύρους. 

Τα πρόσωπα με στοιχεία β' έως ε' μπορεί να είναι εν 
ενεργείαή μη. 

3. Με απόφαση του Πρωθυπουργού ορίζονται ο πρόε¬ 
δρος και τα μέλη της Κ.Ε.Κ.. Με την ίδια απόφαση σρίζσ- 
νται και οι αναπληρωτές τους οι οποίοι θα φέρουν τουλά¬ 
χιστον το βαθμό του Εφέτη, του Παρέδρου του Συμβου¬ 
λίου της Επικρατείας, του Παρέδρου του Ελεγκτικού 
Συνεδρίου και του Παρέδρου του Νομικού Συμβουλίου 
του Κράτους για τις περιπτώσεις β', γ', δ' και ε' της πραη- 
γούμενης παραγράφσυ. Τσν πρόεδρο, σε περίπτωση κω¬ 
λύματος, αναπληρώνει ο ανώτερος σε βαθμό από τα εν 
ενεργεία δικαστικά μέλη της Επιτρσπής και μεταξύ ισο- 
βάθμων ο αρχαιότερσς από τα μέλη που ανήκουν στην πο¬ 
λιτική και ποινική δικαιοσύνη και στο Συμβούλιο της Επι- 
κρατείας. Με την ίδια απόφαση σρίζεται, από τους υπαλ¬ 
λήλους της Γενικής Γραμματείας του Υπουργικού 
Συμβουλίου, ο Γραμματέαςτης Κ.Ε.Κ. με τον αναπληρω¬ 
τή του. Η θητεία του προέδρου και των μελών είναι τριε- 
τής και μπορεί να ανανεώνεται. Μέλη που προάγονται ή 
συνταξιοδοτούνται πριν από τη λήξη της θητείας τους δεν 
αντικαθίστανται. 


4.0 ορισμός εν ενεργεία δικαστικών λειτσυργών και με- 
λώντου Νομικού Συμβουλίου του Κράτους ως μελώντης 
Κ.Ε.Κ. γίνεται, αντιστοίχως, σύμφωνα με τις διατάξεις του 
άρθρου 41 παρ. 2 του Κώδικα Οργανισμού Δικαστηρίων 
και κατάστασης δικαστικών λειτσυργών, που κυρώθηκε 
με το άρθρο πρώτο του Ν. 1756/1988 (ΦΕΚ35Α'), και της 
παρ. 3του άρθρου ΙΟτου Π.Δ. 282/1996 (ΦΕΚ 199 Α'). 

Αρθρο 2 

Αρμοδιότητες της Κ.Ε.Κ. 

1. Η Κ.Ε.Κ. έχει ως αποστολή την κωδικοποίηση της νο¬ 
μοθεσίας που ισχύει. Με απόφασή της, που εκδίδεται 
ύστερα από σχετικές εισηγήσεις των οικείων Υπουργείων 
και εγκρίνεται από τον Γ ενικό Γ ραμματέατου Υπουργικού 
Συμβουλίου, προτείνονται Κώδικες τυπικών νόμων και 
Κώδικες κανονιστικών διαταγμάτων και κανονιστικών 
υπουργικών αποφάσεων που πρέπει να καταρτιστούν και 
το θεματικό αντικείμενο καθενός. Η απόφαση αυτή διαβι¬ 
βάζεται από τον Γ ενικό Γ ραμματέα του Υπουργικού Συμ¬ 
βουλίου στα αρμόδια Υπουργεία. 

2. Η Κ.Ε.Κ. καταρτίζει τους Κώδικες που θα καθορι¬ 
στούν με νόμο. Κατά την κατάρτιση των Κωδίκων επιτρέ¬ 
πονται η αναδιάρθρωση των διατάξεων που κωδικοποι- 
ούνται, η απάλειψη των διατάξεων που έχουν καταργηθεί 
ρητά ή σιωπηρά, καθώς και των μεταβατικών διατάξεων 
που δεν έχουν πεδίο εφαρμογής, η αναδιατύπωση και με¬ 
ταφορά των κειμένων στη δημστική γλώσσα, η πρασαρ- 
μογή των διατάξεων που καθορίζουν αρμοδιότητες διοι¬ 
κητικών και άλλων οργάνων προς το υφιστάμενο οργανω¬ 
τικά σχήμα των κεντρικών και αποκεντρωμένων κρατικών 
υπηρεσιών, των οργανισμών τσπικής αυτσδιοίκησης και 
τωννομικώνπροσώπωντσυ δημόσισυ τομέα, καθώς και οι 
αναγκαίες για την κωδικοποίηση φραστικές μεταβσλές. 

3. Η Κ.Ε.Κ. για την υποβοήθηση του έργου της μπσρεί να 
καλεί μέλη του Νομικού Συμβουλίου του Κράτους, γενι¬ 
κούς διευθυντές και διευθυντές Υπουργείων και νομικών 
προσώπων δημσσίου δικαίου, άλλους υπηρεσιακούς πα¬ 
ράγοντες, ειδικούς επιστήμονες και εμπειρογνώμονες. 

Οι υπηρεσίες του δημόσιου τομέα έχουν υποχρέωση να 
παρέχουν στην Κ.Ε.Κ. κάθε πληροφσρία και στοιχείο που 
τους ζητείται. 

4. Με απόφαση της Κ.Ε.Κ., που εγκρίνεται από τον Γ ενι¬ 
κό Γραμματέα του Υπουργικού Συμβουλίου, μπορεί να 
ανατίθεται, κατά παρέκκλιση από κάθε γενική και ειδική 
διάταξη, και με απευθείας ανάθεση, σε νσμικά πρόσωπα. 

οργανισμούς και ινστιτούτα του ευρύτερου δημόσιου το¬ 
μέα, σε νσμικά πρόσωπα και ενώσεις προσώπων μη κερ- 
δσσκσπικσύ χαρακτήρα και σε ειδικσύς επιστήμσνες η 
εκτέλεση συγκεκριμένων προπαρασκευαστικών εργα¬ 
σιών, σι οπσίες αναφέρονται ιδίως στη συγκέντρωση της 
νομοθεσίας και στην κατάταξή της σε θεματικές ενότη¬ 
τες, καθώς και στη σύνταξη και τεκμηρίωση τσυ εγχειρι¬ 
δίου που προβλέπεται στην επόμενη παράγραφσ. 

5. Η επιτρσπή συντάσσει εγχειρίδισ που περιέχει τους 
νομοτεχνικούς κανόνες για τη σύνταξη των Κωδίκων. Οι 
κανόνες αναφέρσνται ιδίως στη διαίρεση και ταξινόμηση 
της ύλης, στσν τρόπο αρίθμησης των άρθρων, παραγρά¬ 
φων και εδαφίων, στσντράπσ παραπσμπής στις διατάξεις 
που κωδικοποιούνται και στον τράπο αναγραφής τίτλων 
στα άρθρα και στα επί μέραυς κεφάλαια των Κωδίκων, κα¬ 
θώς και στη γλωσσική διατύπωσή τους. 

Άρθρο 3 

Κύρωση και έκδοση των Κωδίκων 

1. Τα σχέδιατων Κωδίκων που περιλαμβάνουν διατάξεις 
τυπικών νόμων κυρώνονται από τη Βουλή σύμφωνα με τις 
διατάξεις του άρθρου 76 του Συντάγματος. 

2. Οι Κώδικες που περιλαμβάνουν κανονιστικά διατάγ¬ 
ματα και κανσνιστικές υπσυργικές αποφάσεις εκδίδσνται 
με πρσεδρικά διάταγμα, ύστερα από πρόταση των αρμό¬ 
διων, ανάλογα με το αντικείμενο των διατάξεων που κωδι- 
κοποιούνται. Υπουργών. 

Άρθρο 4 

Αποζημίωση των μελών 

1. Στον πράεδρο, στα μέλη και στσν γραμματέα της 
Κ.Ε.Κ., καθώς και στους αναπληρωτές τους καταβάλλε¬ 
ται αποζημίωση. 

2. Με απάφαση του Υπουργού Οικονομίας και Οικονο¬ 
μικών καθορίζονται το ύψος της αποζημίωσης, κατά πα¬ 
ρέκκλιση από κάθε σχετική διάταξη, και σι ειδικότερες 


πρσϋπσθέσεις για τη χσρήγησή της και ρυθμίζεται κάθε 
σχετικό θέμα. Με όμοια απόφαση μπορεί να ορίζεται απο¬ 
ζημίωση και για τα πρόσωπα που αναφέρονται στην πα¬ 
ράγραφσ 4 τσυ άρθρου 2 ανάλογα με τη συμβολή και το 
χρόνο απασχόλησής τους. 

Άρθρο 5 
Εξουσιοδότηση 

Με απόφαση του Γενικού Γραμματέα του Υπουργικού 
Συμβουλίου ρυθμίζεται κάθε θέμα που αφορά τη λει¬ 
τουργία της Κ.Ε.Κ. 

Άρθρο 6 
Έναρξη ισχύος 

Η ισχύς τσυ νάμου αυτσύ αρχίζει απά τη δημσσίευσή 
του στην Εφημερίδα της Κυβερνήσεως. 

Παραγγέλλομε τη δημσσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 10 Απριλίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 

ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 10 Απριλίου 2003 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




